கேள்வி: சையத் நசீர் அலி பற்றி நீங்கள் என்ன அறிந்துள்ளீர்கள்?
பதில்: சையத் நசீர் அலி (''Syed Nasir Ali'') இந்தியா சேர்ந்த ஒரு சதுரங்க வீரராவார். 1936ஆம் ஆண்டு ஆகத்து மாதம் 15ஆம் தேதியன்று இவர் பிறந்தார். 1967ஆம் ஆண்டு நடைபெற்ற இந்திய சதுரங்க வெற்றியாளர் போட்டியை இவர் வென்றார்.
கேள்வி: சையத் நசீர் அலி - வாழ்க்கைக் குறிப்பு பற்றி தகவல் சொல்.
பதில்: சையத் நசீர் அலி உத்தரப் பிரதேசம் கான்பூர் பிறந்தார். சதுரங்க விளையாட்டில் இவருக்கு அறிமுகம் முற்றிலும் தற்செயலாக நிகழ்ந்தது. தனது இறுதித் தேர்வுகளுக்குத் தயாராகும் போது, நசீர் அலி தனது நண்பரைப் பார்க்கச் செல்வது வழக்கம். இந்த நண்பர் சதுரங்கம் விளையாடத் தெரிந்தவர். ஒரு நாள், அவர் நசீர் அலிக்கு சதுரங்க விளையாட்டின் விதிகளைக் கற்றுக் கொடுத்து அவருடன் விளையாடத் தொடங்கினார். இவர்கள் ஒருவருக்கொருவர் எதிராக நூற்றுக்கணக்கான ஆட்டங்களில் விளையாடினர். ஒவ்வொரு முறையும், நசீர் அலியை விட சிறந்த அந்த நண்பர் இவரைத் தோற்கடித்தார். "நீ என்னை ஒருபோதும் தோற்கடிக்க முடியாது!" என்று அவரது நண்பர் சொன்ன வார்த்தைகள் நசீரைப் பாதித்தன. நசீர் மேலும் தனது விளையாட்டில் இன்னும் கடினமாக உழைக்க முடிவு செய்தார். விளையாட புதிய கூட்டாளிகளைக் கண்டுபிடிக்க முயன்றார், மேலும் கான்பூரில் நடைபெற்ற எந்த சதுரங்கப் போட்டியிலும் பங்கேற்றார். இயற்கையாகவே, இவரது சதுரங்க வலிமை வளரத் தொடங்கியது. அடுத்த முறை நசீர் அலி தனது நண்பரைச் சந்தித்தபோது, நசீர் தனது நண்பரை நியாயமாகவும் நேர்மையாகவும் தோற்கடித்தார். "நான் நண்பரைத் தோற்கடிக்க முடிந்தால், யாரையும் தோற்கடிக்க முடியும்!" என்ற எண்ணமும் நசீருக்கு வந்தது. நசீர் அலி தனது திறமைகளை நம்பினார், கடினமாக உழைத்தார், இந்தியாவில் பல போட்டிகளில் வென்றார். 1967ஆம் ஆண்டில் தேசிய வெற்றியாளராகவும் மாறினார். நசீர் அலியின் அதிகபட்ச தரமதிப்பீடு 2385 ஆகும்.[https://www.olimpbase.org/~~V/Elo/player/Nasir%20Ali,%20Syed.html FIDE rating history :: Nasir Ali, Syed] 1969 ஆம் ஆண்டு சிங்கப்பூர் நடைபெற்ற பிடே உலக சதுரங்க வெற்றியாளர் போட்டியில் மேற்கு ஆசிய மண்டலப் போட்டியில் நசீர் 6-7ஆவது இடத்தைப் பகிர்ந்து கொண்டார். வாய்ப்புகள் இல்லாததால் அப்போது இவரால் பன்னாட்டு மாசுட்டர் பட்டத்தை அடைய முடியவில்லை.[https://www.chessbase.in/news/Nasir_Ali_Syed?srsltid=AfmBOorX3fnVd_Im1R6lU12g0cNdbSKQBGs8KbIyc16_-ACZn7b8KQt4 Indian chess community remembers the genius called Nasir Ali (1936-2018)] சையத் நசீர் அலி ஆண்கள் ஆசிய அணி சதுரங்க வெற்றியாளர் போட்டியில் இந்தியாவுக்காக விளையாடினார்.: *1977 ஆம் ஆண்டு, ஆக்லாந்தில் நடந்த 2ஆவது ஆசிய அணி சதுரங்க வெற்றியாளர் போட்டியில் நான்காவது பலகையில் (+1, =1, -3) என்ற புள்ளிகள் ஈட்டினார். *1983 ஆம் ஆண்டு, புது தில்லியில் நடைபெற்ற 5ஆவது ஆசிய அணி சதுரங்க வெற்றியாளர் போட்டியில் நான்காவது பலகையில் (+2, =3, -0) என்ற புள்ளிகளுடன் அணி வெண்கலப் பதக்கத்தை வென்றார். மத்திய ரிசர்வ் காவல் படையிலிருந்து ஓய்வு பெற்ற பிறகும், தனது வாழ்க்கையின் இறுதி நாட்கள் வரை நசீர் அலி இந்திய சதுரங்கப் போட்டிகளில் தீவிரமாக இருந்தார்.[https://chessbase.in/news/nasir-ali-syed 80-year-old Nasir Ali Syed leads in Udaipur!] 81 வயதான நசீர் அலி சையத் 2018ஆம் ஆண்டு மே மாதம் 29ஆம் தேதியன்று காலமானார்.